ועדת הכספים, כנסת 17, פרוטוקול מספר 556, 2007-11-19 12:40

סטס מיסז'ניקוב: אנחנו עוברים לשינויים בתקציב לשנת הכספים 2007.

סטס מיסז'ניקוב: רשות השידור.

אורי ישראלי: הפניה מיועדת להעביר 39.5 מיליון שקלים לרשות השידור.

אורי ישראלי: רשות השידור לאחרונה נקלעה למשבר תזרימי, כמו שאתם יודעים, וזה הוצג לכם גם בישיבה לאחרונה.

אורי ישראלי: בעקבות המשבר היא לא העבירה חלק מהמשכורות לעובדים.

אורי ישראלי: אנחנו, במשרד האוצר ישבנו עם רשות השידור בימים האחרונים, נתחנו את ההכנסות וההוצאות שלהם עד סוף השנה.

אורי ישראלי: בסופו של דבר סיכמנו אתם על ההעברה של הסכום הזה עד לסוף השנה, ועוד סכום נוסף בתחילת שנת 2008, מה שיאפשר לרות לשלם את כל התשלומים שקשורים בשכר, גם לעובדים זמניים, לעובדי - -

חיים כץ: איזה חלק היא לא העבירה?

אורי ישראלי: היא לא העבירה – לפי הדיווחים שלה, כ-45% מהמשכורות האחרונות.

חיים כץ: זאת אומרת – שילמו להם רק נטו?

אורי ישראלי: שילמו להם עד עכשיו 55% - -

חיים כץ: רק נטו, בלי הפרשות?

אורי ישראלי: שילמו את החלק היחסי גם של ההפרשות.

אורי ישראלי: בכל אופן – הסכום הזה נועד להעביר את כל היתרה של התשלום לחודש נובמבר.

חיים אורון: אני עסקתי הרבה עם הנושא.

חיים אורון: ה- 39 מיליון האלה, למיטב הבנתי, זה סכום שעונה על מה שאורי ישראלי אמר פה, על השלמת השכר.

חיים אורון: השאלה השניה שהיתה, ואני לא יודע אם היא פתורה, למרות שאני מבין שהגיעו להסכם, שהאוצר התנה, בזמנו, את תשלום המשכורות ב-milestone חודשי בהתקדמות המשא ומתן, והעובדים ראו בזה סוג של שוט שבעצם יתקע את המשא ומתן.

חיים אורון: השאלה, ששואל כל מי שמעורב בנושא, גם באוצר, גם ברשות השידור וגם מקרב העובדים – שבשלב זה המשא ומתן מתנהל ברוח טובה.

חיים אורון: לא רואים משברים.

חיים אורון: כבר כולם יודעים, פחות או יותר, מתי יהיו משברים, אבל בשלב זה, הכל עדיין ברוח טובה, והתביעה שאתם תבעתם הפסיקה, קודם כל את המשא ומתן, ואני מקווה שהוא יתחדש.

חיים אורון: השוט הזה, כמו שעושים עם המורים ואחרים, שהמשכורת של החודש הבא תלויה בהתקדמות במשא ומתן.

חיים אורון: אני מבין גם שהיעד לסיים את המשא ומתן הוא ב- 31 בינואר, 2008, מתוך כוונה - - ואז יש משכורות של פברואר, מרץ ואפריל, סנקציות –יש מספיק משכורות.

שלי יחימוביץ': וההתניה שעומדת – שרירה וקיימת.

חיים אורון: מוסכם על העובדים שהיעד להגיע להסכם - -

שלי יחימוביץ': ה- milestone - -

חיים אורון: זה מה שאני שואל, אני לא יודע.

חיים אורון: לפי מה שאמרו - -

אורי ישראלי: דבר ראשון – המשא ומתן הופסק בגלל העובדים ולא בגלל ההתניות של האוצר, כיוון שהעובדים, ברגע שלא קיבלו משכורת, אמרו שהם לא מוכנים - -

חיים אורון: ברגע שאמרתם שיש milestone, הם אמרו שהם לא רואים - -

אורי ישראלי: ההסכמות שנעשו עכשיו מדברות על סיום המשא ומתן עד סוף ינואר, מה שמאפשר לצדדים לדון במשך חודשיים וחצי ללא הפרעות.

אורי ישראלי: אנחנו כן שמנו milestone אחד, בסוף שנה זו.

אורי ישראלי: כלומר, כל הסכום שמועבר כרגע לא תלוי ב- milestone אלא יועבר באופן אוטומטי.

אורי ישראלי: לקראת סוף שנה, מה שביקשנו מרשות השידור זה לראות התקדמות בעקרונות, במשא ומתן.

אורי ישראלי: כלומר- לא לסיים את המשא ומתן, אלא לראות מסגרת כללית של הסכמי שכר, כדי באמת לראות ולאפשר לרשות השידור להתקדם בתהליך הזה עד כמה שאפשר.

ניסן סלומינסקי: וזה לקראת התשלום השני.

אורי ישראלי: זה לקראת התשלום השלישי שהוא הקטן ביותר, ואני אעיר עוד הערה - בתחילת שנת הכספים הבאה – לרשות השידור צריכים להיכנס סכומי כסף גדולים שיאפשרו לה להמשיך ולשלם תשלומים גם ללא סיוע של האוצר.

חיים אורון: האם אתה יכול להגיד אם יש עמדה באוצר לגבי הצעת החוק שמסתובבת פה, להפסיק את ההפחתה באגרת רשות השידור, החל משנת 2008.

ראובן ריבלין: להקפיא את ההפחתה.

חיים אורון: להקפיא את האגרה ברמה שהיא עכשיו.

אורי ישראלי: הנושא הזה מוכר לנו.

אורי ישראלי: אין כרגע עמדה סופית בנושא הזה.

אורי ישראלי: גם בגלל העובדה שאנחנו רוצים לראות שרשות השידור באמת מתקדמת לקראת רפורמה.

אורי ישראלי: כלומר, אנחנו רוצים לראות שיש כאן תהליך אמיתי של רשות השידור שבאמת הולכת להתייעל ולהשתפר.

חיים אורון: תשימו פחות ברקסים.

חיים אורון: יש פה הצעת חוק פרטית בכנסת.

חיים אורון: תנו לה לעבור, גם באגרה הנמוכה, עוד יהיו מספיק צרות לרשות השידור ולא יהיה מספיק כסף.

חיים אורון: אם יפחיתו אותה בעוד מדרגה, כי זו בעיה של עד סוף החודש – אז יהיה פחות 5%, ואז יתקעו משא ומתן - -ואם יש בכנסת רוב להפסיק את ההקפאה, אל תפריעו.

שלי יחימוביץ': גם הרפורמה תלויה, במידה רבה, בהכנסות שתהיינה לרשות השידור, וההכנסות תלויות באגרה.

שלי יחימוביץ': אז גם האינטרס שלכם שהקיצוץ ייפסק, יעצור על הנקודה שבה - -

אורי ישראלי: אין ספק שרשות השידור צריכה מקורות, ויש לה את המקורות שלה .

אורי ישראלי: אני כבר יכול להגיד שאם נהיה במצב שבו האגרה לא - -, רשות השידור לא תעשה צעדי - - חדשים מן הסתם, ב- 2008 היא תיקלע בדיוק לאותו משבר.

ניסן סלומינסקי: מצד שני – קחו בחשבון עמדה הפוכה, שהמשמעות היא שהציבור שהיה אמור לשלם פחות – פתאום אתה עוצר את ה - -

שלי יחימוביץ': אני אגיד לך מה הצדדים - השאלה היא האם אתה רוצה שידור ציבורי במדינת ישראל.

ניסן סלומינסקי: אני רוצה, רק אפשר, אולי, להביא את זה מחשבון אחר, לא מחשבון הציבור.

שלי יחימוביץ': במקור ממשלתי- אתה יוצר תלות בין הדרג הפוליטי לבין המשדר.

ניסן סלומינסקי: צריכים לחשוב.

ניסן סלומינסקי: אני לא במאה אחוז בטוח.

ניסן סלומינסקי: מצד אחד – אנשים שגם כך ציפו ליותר, פתאום זה ייעצר, וכאילו אני מטיל עליהם עוד מס.

ניסן סלומינסקי: מצד שני – אני רוצה את העצמאות של רשות השידור, ובין שני שיקולים אלה צריכים למצוא איזו דרך, אבל יכול להיות שאפשר למצוא דרך שלא על חשבון זה.

ראובן ריבלין: קודם כל – אני יודע שאתה לא הכתובת, אבל אתה נציג המדינה.

ראובן ריבלין: קודם כל – אני משווע, יחד עם כל אזרחי מדינת ישראל לשידור ציבורי, ובשביל זה אני מוכן לשלם את מלוא האגרה לפני ההפחתה שלה.

ראובן ריבלין: לצערי הרב, בשידור הציבורי אני שומע דברים - באים אנשים שהם בעלי עמדות שמי שנגד אוסלו – אז מסבירים לי כל הזמן שהם רוצחים.

ראובן ריבלין: יחד עם זאת, וכל עוד רשות השידור היא הרשות הציבורית היחידה, או לפחות על פי ההגדרה היא הרשות שאמורה להיות ציבורית, לא יכול להיות שהעובדים שלה ינהלו משא ומתן תחת לחץ.

ראובן ריבלין: הבקשה שאתם מביאים לנו עכשיו היא בקשה שתמנע, כך אני מבין אותה – איזשהו לחץ בלתי הוגן על העובדים.

ראובן ריבלין: אתם משלמים להם את המשכורות עד ינואר, מבלי להתחשב מה תהיה התוצאה.

ראובן ריבלין: הייתי אז בוועדת הכלכלה.

ראובן ריבלין: וכך צריך להמשיך ולראות זאת.

ראובן ריבלין: יחד עם זה, כפי שהעיר חבר הכנסת אורון – אי אפשר לאחוז את המקל משני קצותיו, מצד אחד – להמשיך ולהפחית את האגרה, שהיא המקור המימוני העיקרי של רשות השידור, מלבד הפרסומות שיש להם ומלבד דברים אחרים, אבל היא המקור העיקרי והיחידי שצריך להיות ברשות ציבורית, ומצד אחר – לבוא ולומר: לא נעביר לכם כספים.

ראובן ריבלין: העובדים רשאים לנהל את המשא ומתן בצורה חופשית לחלוטין, ולכן – כל התניה או כל רמיזה שטוב יעשו העובדים אם יזדרזו כי אחרת לא תשולם משכורתם – זה דבר שאינו ראוי מבחינת יחסים של עובדים במשרדים.

ראובן ריבלין: דבר אחרון שאני רוצה לדעת עליו תשובה: האם אתם מבחינים, או האם רשות השידור, כאשר היא מבקשת את הסיוע של ה- 40 מיליון שקלים, מבחינה בין עובדים שכירים לבין עובדים על פי הסכם, כי רוב העובדים על פי הסכם הם אנשים שלא מביאים לאינפורמציה אלא הם באים לנסות ולשכנע אותי בדברים שאני לא בטוח שישכנעו אותי.

ראובן ריבלין: האם מדובר במשכורות או מדובר גם בהשתכרות, גם במצב שבו רשות השידור מחויבת על פי הסכמים - -

קריאה: מתחת לשכר מינימום – 80 אלף שקל לחודש.

ראובן ריבלין: הסכמים שהם מכובדים ביותר.

ראובן ריבלין: אני רוצה לדעת האם ההשתכרות היא גם - -

שלי יחימוביץ': אז אמרנו חיים יבין, אבל יש עוד מאות עובדים שמרוויחים מתחת לשכר המינימום ומקבלים השלמת הכנסה.

שלי יחימוביץ': אני יודעת בדיוק על איזה חוזים הם.

שלי יחימוביץ': הם על חוזים צמודי מנכ"ל – 90% משכר מנכ"ל משרד ממשלתי.

שלי יחימוביץ': אני חושב שלאדם כמו אריה גולן, עם הוותק שלו, זו משכורת ראויה, יפה ונכונה.

חיים כץ: הם מקבלים 30 אלף ברוטו.

שלי יחימוביץ': כמה שכר מנכ"ל היום?

חיים כץ: 40.

ראובן ריבלין: אני לא שאלתי על אנשים.

ראובן ריבלין: אני רוצה לדעת האם כאשר מדברים על שכר, לצורך תשלום שכר- האם זה כולל גם שכר על פי הסכמים.

חיים אורון: זה כולל, כולל.

ניסן סלומינסקי: מאחר וכרגע העובדים לא מקבלים שכר, אז ודאי שצריך לשות כל מה שאפשר כדי לשלם שכר, ולכן אני תומך תמיכה מלאה בהעברה הזו.

ניסן סלומינסקי: דבר שני – במסגרת הרפורמה שמתוכננת, שזה תנאי היסוד של כל ההעברה הכספית וכל הדיון, אני חושב שמעבר לרפורמה הטכנית שנעשית, צריכה להיעשות גם רפורמה נוספת, וזה- שהשידור אכן יהיה שידור ציבורי.

חיים אורון: לרפורמה יש שני רגליים – חוק רשות השידור, שהוא צריך להפריד את זה מהפוליטיקאים – והרפומה - - -בלי שני הרגליים האלה –

ניסן סלומינסקי: כיום, אחוז גדול מהאוכלוסייה מרגיש שהוא לא מיוצג שם במובן הזה שהוא שומע את מי שמדבר שם – לא רק את אלה שמראיינים אותם.

ניסן סלומינסקי: הוא לא שומע משהו אובייקטיבי, אלא הוא שומע כבר את הדעות של אותם שדרים וכתבים – ב95% הם מצד אחד של המתרס.

ניסן סלומינסקי: לפעמים יש לי תחושה שזה לא שידור ציבורי, אלא שזה שידור של אדם מסוים בציבוריות - -

חיים אורון: בהנהלתו של מוטי שקלאר.

ניסן סלומינסקי: אתה שם מישהו והוא מנסה לרצות.

ניסן סלומינסקי: כששמים מישהו עם כיפה הוא חושב "מה יאמרו, מה יאמרו".

ניסן סלומינסקי: לכן אני אומר:

ניסן סלומינסקי: אני מקווה שבמסגרת הרפורמה הזו וההפרדה בין רשות השידור לפוליטיקה, תיעשה גם הפרדה מאד מכובדת, שכולנו נרגיש שרשות השידור היא של כולנו.

ניסן סלומינסקי: היום אתה מרגיש שזו לא רשות השידור העצמאית שלנו.

שלי יחימוביץ': אני, בניגוד לך – בעד שכל השדרים יגידו את דעתם, אבל אני מסכימה לחלוטין שיש מונוליטיות של גישה אחת.

שלי יחימוביץ': צריך שיהיו יותר שדרים שמאופיינים במספר מגוון יותר של דעות – הן במישור המדיני והן במישור ה - -

ניסן סלומינסקי: ואני לא רוצה לדבר על גלי צה"ל, למה שהפכו את גלי צה"ל.

שלי יחימוביץ': מה לעשות?

שלי יחימוביץ': ימנים לא הולכים לתקשורת.

ניסן סלומינסקי: לא מקבלים אותם.

קריאות: - - -

אורית נוקד: אני תומכת תמיכה מלאה בהעברה הזו לעובדי רשות השידור, ואני באמת מקווה ומציעה שהאוצר ייתן את הסכמתו להצעת החוק הפרטית שהוזכרה קודם.

סטס מיסז'ניקוב: יש כאן סעיף שנקרא – השתתפות בהלוואות של עובדי הוראה.

סטס מיסז'ניקוב: מה זה אומר, שהמורים לא יוכלו לקחת הלוואות ?

ניסן סלומינסקי: מה מסתתר מאחורי הסעיף הזה?

ניסן סלומינסקי: זה כל הסכום שיש שם.

אורי ישראלי: כל הסעיפים שהוצאו מהם כספים הם סעיפים שלא נעשה בהם שימוש לאורך כל השנה וגם לא צפוי שייעשה בהם שימוש.

אורי ישראלי: אין כאן שינוי בסטטוס של הלוואות לעובדי הוראה.

אורי ישראלי: זה נושא שאני לא בקיא בו, אבל אם אתם רוצים – אני אבדוק.

סמדר אלחנני: שאלה קצרה: ההעברה הזו תבטיח שיפרישו את כל ההפרשות הסוציאליות?

קריאות: ודאי.

סטס מיסז'ניקוב: מי בעד אישור פניה תקציבית מספר 671, 672?

סטס מיסז'ניקוב: מי נגד?

סטס מיסז'ניקוב: תודה, ההעברה אושרה.

סטס מיסז'ניקוב: ישיבה זו נעולה.